Posredujem prošnjo slo. KARITAS za sodelovanje pisanja pisem posameznikom, ki so se znašli v stiskah zaradi koronavirusne bolezni.

**Slišati, poslušati in odgovoriti - PISMA**

Dragi vsi,

najprej naj se zahvalimo vsem, ki ste v projektu sodelovali v spomladanskem času. Presenečeni smo bili nad vašim odzivom. Še bolj pa so bili presenečeni in hvaležni vsi starostniki in uporabniki vdcjev, ki so vaša pisma ali risbice prejeli.

Ponovno vas vabimo k pisanju pisem.

V spomladanskem času smo od vseh vas prejeli preko 320 pisem, risbic, ki smo jih posredovali v domove za starejše in varstveno delovne centre. Tudi tokrat bo tako, le, da širimo krog prejemnikov tudi na bolnišnice, zavode, v sodelovanju s Centri karitas tudi vsem posameznikom, ki so se znašli v različnih stiskah zaradi koronavirusne bolezni.

Spisek prejemnikov je žal dolg, tako, da res potrebujem odziv vseh vas, da se pridružite projektu Človek ne živi samo od kruha..."

Vabljeni otroci, mladi, starejši, skratka kdorkoli, ki bi rad napisal kaj lepega vsem, ki nas sedaj najbolj potrebujejo.

Zavedamo se, da je človek socialno, duhovno in duševno bitje, ki si želi stika z drugimi, zato smo projekt poimenovali "Človek ne živi samo od kruha...."

Vaša pisma, risbe pošjite na elektronski naslov **pnc.karitas@gmail.com**. Mi pa bomo poskrbeli, da bo vaše pismo, risba prišla v prave roke.

Ker tudi med prvim zbiranjem ni bilo možnosti odpisovati in se zahvaljevati vsakemu posebej, naj se vam ISKRENO ZAHVALIMO ŽE VNAPREJ za vsako vaše pismo ali risbo. S tem smo pokazali, da nam ni vseeno za človeka v stiski.

Sedaj pa.....

...hitro svinčnike in barvice v roke!!